Komisijos Reglamentas (EEB) Nr. 1579/74
1974 m. birželio 24 d.
dėl importo mokesčio iš grūdų ir ryžių perdirbtiems produktams apskaičiavimo tvarkos bei dėl išankstinio šio mokesčio nustatymo tiems produktams ir iš grūdų pagamintiems kombinuotiesiems pašarams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1967 m. birželio 13 d. Tarybos reglamentą Nr. 120/67/EEB dėl bendro grūdų rinkos organizavimo [1] su paskutiniais pakeitimais, padarytais Reglamentu (EEB) Nr. 1125/74/ [2] ypač į 16 straipsnio 3 dalį ir 24 straipsnį,
atsižvelgdama į 1967 m. liepos 25 d. Tarybos reglamentą Nr. 359/67/EEB dėl bendro ryžių rinkos organizavimo [3] su paskutiniais pakeitimais, padarytais Reglamentu (EEB) Nr. 1129/74 [4], ypač į 13 straipsnio 3 dalį ir 25 straipsnį
atsižvelgdama į 1968 m. liepos 23 d. Tarybos reglamentą (EEB) Nr. 1052/68 dėl produktų, perdirbtų iš grūdų ir ryžių, importo ir eksporto sistemos [5] su paskutiniais pakeitimais, padarytais Reglamentu (EEB) Nr. 881/73 [6], ypač į 2 straipsnio 2 dalį ir 5 straipsnį,
kadangi mokesčio perdirbtiems produktams, kuriems taikomas Reglamentas (EEB) Nr. 1052/68, kintamojo dydžio komponentas paprastai nustatomas mėnesiui ir keičiamas per tą laikotarpį atsižvelgiant į mokesčio pagrindiniam produktui pokyčius; kadangi tokie pokyčiai ne visada turi greitą poveikį importuotų perdirbtų produktų kainai; kadangi, be to, pirmiau minėtas reglamentas numato, kad kintamojo dydžio komponentas neturėtų būtų keičiamas per tą mėnesį, nebent mokesčio pagrindiniam produktui pokytis pasiekia tam tikrą ribą, kurią reikia nustatyti;
kadangi, siekiant įgyvendinti Reglamento (EEB) Nr. 1052/68 5 straipsnį, mokesčio perdirbtiems produktams, kuriems taikoma gamybos grąžinamoji išmoka, suteikta pagrindiniams jų gamybai naudojamiems produktams, kintamojo dydžio komponentas turėtų būti sumažintas tokios grąžinamosios išmokos dydžiu produktų kiekiams, naudojamiems kintamojo dydžio komponentui apskaičiuoti;
kadangi, atsižvelgiant į Reglamento 120/67/EEB 15 straipsnio 3 dalį ir į Reglamento Nr. 359/67/EEB 13 straipsnio 3 dalį, perdirbtų produktų ir iš grūdų pagamintų kombinuotųjų pašarų atžvilgiu gali būti pilnai ar iš dalies išplėstas nuostatų dėl išankstinio importo mokesčio nustatymo taikymas; kadangi, atsižvelgiant į rinkos sąlygas ir tarptautinės prekybos reikalavimus, toks išplėtimas šiems produktams turėtų būti atliktas dabar;
kadangi dėl prekybos salyklu sąlygų ir jautrumo, nustatant iš anksto mokestį, reikėtų nustatyti priemokos ėmimą, kad pagal šią sistemą importuojamas salyklas pasiektų Bendriją sąlygomis, negalinčiomis neigiamai paveikti rinkos;
kadangi 1968 m. liepos 26 d. Komisijos reglamentas (EEB) Nr. 1080/68 dėl mokesčio iš grūdų ir ryžių perdirbtiems produktams apskaičiavimo tvarkos bei išankstinio mokesčio kai kuriems iš šių produktų nustatymo [7] su paskutiniais pakeitimais, padarytais Reglamentu (EEB) Nr. 1047/73 [8], numato išankstinį importo mokesčio nustatymą tik tam tikriems perdirbtiems produktams; kadangi, be to, tas reglamentas buvo keletą kartų keistas; kadangi siekiant aiškumo jį galima pakeisti šiuo reglamentu;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
I ANTRAŠTINĖ DALIS
Mokesčio pakeitimas
1 straipsnis
1. Kai produktų, kuriems taikomas Reglamentas (EEB) Nr. 1052/68, importavimo mėnesį galiojantis mokestis 100 kg pagrindinio produkto 0,25 apskaitos vieneto viršija vidutinį mokestį, koreguotą pagal to reglamento 2 straipsnio 1 dalies antrą pastraipą, tam pačiam kiekiui per pirmąsias ankstesnio mėnesio 25 dienas, mokesčio perdirbtam produktui kintamo dydžio komponentas padidinamas dydžiu, lygiu patvirtintam perviršiui, suapvalintam iki 0,25 apskaitos vieneto arba artimiausio 0,25 apskaitos vieneto kartotinio, tuomet šią perviršiaus sumą dauginant iškoeficiento, nurodyto Reglamento (EEB) Nr. 1052/68 priedo 4 stulpelyje.
Padidinimas taikomas kitą dieną po perviršiaus patvirtinimo.
Kai vėliau tą patį mėnesį galiojantis mokestis skiriasi ne mažiau nei 0,25 apskaitos vieneto 100 kg pagrindinio produkto nuo kintamo dydžio komponento, padidinto kaip nurodyta pirmiau (prieš dauginant iš minėto koeficiento), tas kintamo dydžio komponentas padidinamas arba sumažinamas dydžiu, lygiu patvirtintam skirtumui, suapvalintam iki 0,25 apskaitos vieneto arba artimiausio 0,25 apskaitos vieneto kartotinio, tuomet suapvalintą skirtumą dauginant iš pirmiau minėto koeficiento.
Tačiau mokesčio dydis jokiu būdu negali būti mažesnis už lygį, nustatytą pirmąją mėnesio dieną.
2. Taikant 1 straipsnio dalį produktams, klasifikuojamiems į tarifo 23.02 A subpozicijoje, mokestis 100 kg "pagrindinio produkto" apskaičiuojamas sudedant mokesčius 100 kg paprastųjų kviečių, 100 kg miežių ir 100 kg kukurūzų ir dalijant sumą iš 3.
II ANTRAŠTINĖ DALIS
Mokesčiai produktams, kuriems taikoma gamybos grąžinamoji išmoka
2 straipsnis
Mokesčio, apskaičiuoto remiantis Reglamento (EEB) Nr. 1052/68 2 straipsniu ir taikomo 100 kg perdirbtų to reglamento 6 straipsnyje išvardytų produktų, kintamo dydžio komponentas sumažinamas dydžiu, lygiu gamybos grąžinamajai išmokai, suteiktai importavimo dieną:
a) 180 kg perdirbti skirtų kukurūzų - kukurūzų kruopų ir rupinių, skirtų alaus pramonei atžvilgiu;
b) 161 kg kukurūzų, skirtų krakmolui perdirbti - įsago, manijokos, marantės, salepo ir kitų šakniavaisių bei gumbavaisių, klasifikuojamų bendrojo muitų tarifo 07.06 A subpozicijoje, miltų ir rupinių atžvilgiu;
c) 220 kg paprastųjų kviečių, skirtų krakmolui perdirbti - kviečių krakmolo atžvilgiu;
d) 152 kg skaldytų ryžių, skirtų krakmolui perdirbti - ryžių krakmolo atžvilgiu;
e) 161 kukurūzų, skirtų krakmolui perdirbti - krakmolo, išskyrus kviečių ar ryžių, atžvilgiu;
f) 400 kg paprastųjų kviečių, skirtų krakmolui perdirbti - kviečių glitimo atžvilgiu;
g) 200 kg kukurūzų, skirtų krakmolui perdirbti - kukurūzų krakmolo gamybos liekanų atžvilgiu (išskyrus koncentruotus mirkymo skysčius), kurių sudėtyje baltymai sudaro daugiau kaip 40 % sausojo produkto masės;
h) 210 kg kukurūzų, skirtų krakmolui perdirbti - gliukozės su dažiosiomis ar aromatinėmis medžiagomis, ar be jų, turinčios baltų kristalinių miltelių, aglomeruotų arba neaglomeruotų, pavidalą, atžvilgiu;
i) 161 kg kukurūzų, skirtų krakmolui perdirbti - bet kokios gliukozės ir gliukozės sirupo, su dažiosiomis ar armomatinėmis medžiagomis ar be jų, atžvilgiu.
III ANTRAŠTINĖ DALIS
Išankstinis mokesčio nustatymas
3 straipsnis
1. Importuojant produktus, nurodytus Reglamento Nr. 120/67/EEB 1 straipsnio d punkte ir Reglamento Nr. 359/67/EEB 1 straipsnio c punkte, mokestis, taikytas tą dieną, kurią buvo prašoma licencijos, jei pareiškėjas to pageidauja prašydamas licencijos ir jis tai daro prieš 1300 valandų, taikomas importui, atliekamam bet kuriuo licencijos galiojimo laikotarpio metu.
Pirmesnėje straipsnio dalyje nurodytu atveju, mokestis, kai būtina, koreguojamas atsižvelgiant į slenkstinę kainą, galiojančią importavimo mėnesį pagrindiniams produktams arba produktams, pagal kuriuos apskaičiuojamas mokesčio kintamo dydžio komponentas, nepažeidžiant galimybės taikyti Reglamento Nr. 120/67/EEB 15 straipsnio 3 dalį.
Toks koregavimas atliekamas padidinant arba sumažinant mokestį skirtumu tarp slenkstinės kainos, galiojančios paraiškos pateikimo mėnesį 100 kg pagrindinio produkto ir galiojančios importavimo mėnesį, tokį skirtumą koreguojant koeficientu, nurodytu Reglamento (EEB) Nr. 1052/68 priedo 4 stulpelyje.
2. Produktams, klasifikuojamiems tarifo 11.07 subpozicijoje, priemoka pridedama prie iš anksto nustatyto mokesčio. Tokia priemoka 100 kg perdirbtų produktų yra lygi priemokai, taikomai pagal Reglamento Nr. 120/67/EEB 15 straipsnį ir 1967 m. birželio 21 d. Tarybos reglamentą Nr. 140/67/EEB dėl išankstinio mokesčių grūdams nustatymo taisyklių [9] su paskutiniais pakeitimais, padarytais Reglamentu (EEB) Nr. 2435/70 [10], ir pagal skalę, galiojančią tą dieną, kurią buvo prašoma licencijos, pagrindinio produkto kiekiui, pagal kurį apskaičiuojamas mokesčio kin tamojo dydžio komponentas.
Nepažeidžiant galimybės taikyti Reglamento Nr. 140/67/EEB 9 straipsnio b punktą, priemoka nustatoma atsižvelgiant į perdirbto produkto tikrojo importavimo mėnesį, kai importavimui, atliktam per paskutinį importo licencijos galiojimo mėnesį, taikoma priemoka yra priemokai, taikomai importavimui, atliktam per prieš tai einantį mėnesį.
4 straipsnis
Kiekvienam produktui, kuriam taikoma ši antraštinė dalis, laikotarpis, per kurį galima iš anksto nustatyti mokestį, gali būti sumažintas laikantis Reglamento Nr. 120/67/EEB 26 straipsnyje nustatytos tvarkos.
IV ANTRAŠTINĖ DALIS
Bendrosios nuostatos
5 straipsnis
Penkioliktą kiekvieno mėnesi dieną valstybės narės praneša Komisijai apie praėjusio mėnesio:
a) bendrus perdirbtų produktų kiekius, kuriems buvo išduotos importo licencijos;
b) kiekius, kuriems importo licencijos buvo išduotos iš anksto nustatant mokestį.
Šie duomenys klasifikuojami pagal specialius mokesčio produktams tarifus.
6 straipsnis
Reglamentas (EEB) Nr. 1080/68 panaikinamas.
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1974 m. birželio 24 d.